Suchinthana/ta-wikipedia huggingface dataset:
வரிக்கடவை

வரிக்கடவை (Zebra crossing) என்பது நடந்து செல்வோர் சாலைகளைக் கடப்பதற்காக அமைக்கப்படும் ஒரு வழி ஆகும். இது உலகின் பல நாடுகளிலும் காணப்படுகின்றது. இதில் பெரும்பாலும் கறுப்பு வெள்ளை நிறங்களிலான பட்டைகள் அடுத்தடுத்துக் காணப்படும். இது வரிக்குதிரையின் வரிகளை ஒத்திருப்பதால் ஆங்கிலத்தில் இதை  வரிக்குதிரைக் கடவை எனப் பெருள்படும் "சீப்ரா குரொசிங்" (Zebra crossing) என அழைப்பர்.

வடிவமப்பு
வரிகள் சாலையில் போக்குவரத்தின் திசைக்கு இணையாகவும் நடக்கும் திசைக்குக் குறுக்காகவும் அமைந்திருக்கும். வரிகள் கடும் நிறத்திலும் இளம் நிறத்திலும் மாறிமாறி இருக்கும். இளம் நிறம் பெரும்பாலும் வெள்ளையாக இருப்பது உண்டு. சாலை கறுப்பு அல்லது அதற்கு அணித்தான கடும் நிறத்தில் அமைவதால் வெள்ளை நிற வரிகளை மட்டும் இடைவெளி விட்டுப் பூசுவதன் மூலம் வரிக்கடவை உருவாக்கப்படுகிறது. வரிகள் ஒவ்வொன்றும் 40 - 60 சதமமீட்டர் அளவுடன் ஒரே அகலம் கொண்டவையாக இருப்பது வழக்கம்.

போக்குவரத்துக் குறைவாக இருக்கும் சாலைகளில் பொதுவாக நடப்பவர்களுக்கே வழியுரிமை இருக்கும். சாலையைக் கடப்பதற்கு ஆட்கள் நிற்கும்போது வண்டிகளை நிறுத்தி வழி விடவேண்டும். போக்குவரத்துக் கூடுதலாக இருக்கும் சாலைகளில், கடப்பதை ஒழுங்கு படுத்துவதற்காக நிறச் சைகை விளக்குகள் அமைப்பது உண்டு. வேகமான போக்குவரத்துக் கொண்ட நெடுஞ்சாலைகளில் பொதுவாகச் சாலைகளைக் கடப்பதற்கு வரிக்கடவைகள் பயன்படுவதில்லை.

வரலாறு
1940களிலும் 1950களின் தொடக்கத்திலும் உருவான அதிகரித்த சாலை விபத்துக்களைக் கட்டுப்படுத்தும் ஒரு வழியாக இங்கிலாந்தில் முதன் முதலாக வரிக்கடவைகள் அறிமுகமாயின. 1951 அக்டோபர் 31 ஆம் தேதி முதல் வரிக்கடவை பேர்க்சயரில் உள்ள சிலோவில் முறைப்படி திறந்து வைக்கப்பட்டது.

குறிப்புகள்

சாலைகள்
போப்லெட் மடாலயம்

சாந்தா மரியா தெ போப்லெட்டின் அரச ஆசிரமம் () என்பது ஒரு சிஸ்டேர்சியன் மடாலயம் ஆகும். இது 1151ஆம் ஆண்டில் கட்டப்பட்டது. எசுப்பானியாவில் காத்தலோனியா எனும் இடத்தில் பிரதேஷ் மலைகளின் அடிவாரத்தில் அமைக்கப்பட்டுள்ளது. பிரான்சில் இருந்து வந்த சிஸ்டேர்சியன் மதகுருமார்களால் சோனகர்களிடம் இருந்து வெற்றிகொண்ட நிலத்தில் அமைக்கப்பட்டது. இதை அமைத்த தலைமை கட்டடக்கலைஞர் ஆர்னோ பார்குவேஸ்.

இந்த மடாலயம் சிஸ்டேர்சியன் முக்கோணம் என அழைக்கப்படுகின்ற மடாலயங்களில் முதன்மையானது ஆகும். இந்த சிஸ்டேர்சியன் முக்கோணமானது காத்தலோனியாவின் பலத்தை  12ஆம் நூற்றாண்டுகளில் வெளிக்காட்டின. (சிஸ்டேர்சியன் முக்கோணத்தில் அடங்கிய மற்றவைகள்: வல்போனா மடாலயம் மற்றும் சண்டேஸ் கிரூஸ்)

முக்கியத்துவம்
போப்லெட் ஆனது அரசர்களின் மடாலயமாக இருந்ததுள்ளது. சில முக்கியமான அரச கல்லறைகளில் அளபச்டேரின் சிலைகள் மேலே காணப்படுகின்றன. அரசர்களின் காலடியில் சிங்க சிலைகளும் அரசிகளின் காலடிகளில் நாய்களின் சிலைகளும் இந்த மடாலயத்தில் அமைக்கப்பட்டுள்ளது.

அரகொனின் நான்காம் பீட்டர் (1319 – 1387) ஆட்சிக்கு வரும்போது ஒரு நிபந்தனையை ஏற்படுத்தினார். அதாவது அரகொனின் அரசர்கள் யாவரும் போப்லெட் மடாலயத்திலேயே அடக்கம் செய்யப்பட வேண்டும். அரகோனின் இரண்டாம் பெர்டினன்ட் இந்த இந்த நிபந்தனையை அவரது இராச்சியம் காஸ்டிலே இராச்சியத்துடன் இணைக்கப்பட்ட போது உடைத்தார். அதன் பின் அரச உடல்கள் கிரனாதாவில் அடக்கம் செய்யப்பட்டது.

அடக்கம் செய்யப்பட்டவர்கள்
அரகொனின் பின்வரும் அரசர்கள் மற்றும் அரசிகள் போப்லெட் மடாலயத்தில் இறந்த பின் அடக்கம் செய்யப்பட்டனர்.

இரண்டாம் அல்போன்சோ (1196)
முதலாம் ஜேம்ஸ் (1276)
நான்காம் பீட்டர் (1387) மற்றும் இவரது முதல் மூன்று மனைவியர்
முதலாம் ஜோன் (1396), மற்றும் இவரது இரண்டு மனைவியர்
மார்டின் (1410), மற்றும் இவரது முதல் மனைவி
முதலாம் பெர்டினன்ட் (1416), மற்றும் இவரது முதல் மனைவி
ஐந்தாம் அல்போன்சோ (1458)
இரண்டாம் ஜோன்ஸ் (1479), மற்றும் இவரது இரண்டாவது மனைவி

உலகப் பாரம்பரியக் களம்
போப்லெட் மடாலயம் ஐக்கிய நாடுகள் கல்வி, அறிவியல், பண்பாட்டு நிறுவனத்தால் உலகப் பாரம்பரியக் களமாக 1991 ஆண்டு பிரகடனப் படுத்தப்பட்டது.

படக்காட்சியகம்

மேற்கோள்கள்

வெளி இணைப்புகள்

Monestir de Poblet Official website   
Adrian Fletcher's Paradoxplace Poblet Pages (photos) 
Monestirs de Catalunya. Poblet (Catalan only)
Poblet photos 

எசுப்பானிய உலக பாரம்பரியக் களங்கள்
எசுப்பானியாவில் உள்ள இடங்கள்
மானியர் வில்லியம்ஸ்

சர் மானியர் வில்லியம்ஸ் (Monier_Monier-Williams) ஆக்ஸ்போர்டு பல்கலைக்கழகத்தில் சமஸ்கிருத பேராசிரியர் இருந்தவர். சமஸ்கிருத - ஆங்கில அகராதியைத் தொகுத்தவர். காளிதாசரின் சாகுந்தலம் முதலான சமஸ்கிருத நூல்களை ஆங்கிலத்தில் தொகுத்தவர்.

மேற்கோள்கள்

1819 பிறப்புகள்
1899 இறப்புகள்
மொழிபெயர்ப்பாளர்கள்
இந்தியவியலாளர்கள்
பிரித்தானிய மொழியியலாளர்கள்
ஊனமுற்றோர் உரிமை இயக்கம்

ஊனமுற்றோர் உரிமை இயக்கம் (disability rights movement) என்பது, ஊனமுற்றோருக்குச் சம வாய்ப்புக்களையும், சம உரிமைகளையும் பெற்றுக்கொள்வதற்கான ஒரு இயக்கம் ஆகும். போக்குவரத்து, கட்டிடக்கலை, பௌதீகச் சூழல் ஆகியவற்றில் அணுகுதகைமையும், பாதுகாப்பும்; பிறரைச் சார்ந்திராத வாழ்க்கைக்கான சம வாய்ப்பு, வேலை வாய்ப்பு, கல்வி, வீட்டு வசதி என்பன; இழிவுபடுத்தல், புறக்கணிப்பு, நோயாளிகளின் உரிமை மீறல் போன்றவற்றிலிருந்து விடுதலை ஆகியவை இவ்வியக்கத்தின் குறிப்பான நோக்கங்களும் கோரிக்கைகளும் ஆகும். இத்தகைய வாய்ப்புக்களையும், உரிமைகளையும் பெற்றுக்கொள்வதற்குத் தேவையான குடிசார் உரிமைச் சட்டவாக்கங்களையும் இவ்வியக்கம் வேண்டிநின்றது.

குறிப்புகள்

அணுகுதகைமை
சாந்தியாகோ தே கோம்போசுதேலா பெருங்கோவில்

சாந்தியாகோ தே கோம்போசுதேலா பெருங்கோவில் (ஆங்கிலம்:Santiago de Compostela Cathedral, கலிசியன்: Catedral de Santiago de Compostela) என்பது எசுப்பானியாவின் உலக பாரம்பரியக்களமான சாந்தியாகோ தே கோம்போசுதேலா நகரத்தில் கலீசியாவில் அமைந்துள்ள ஒரு பேராலயம் ஆகும். இயேசு கிறித்துவின் திருத்தூதர்களில் ஒருவரான செபதேயுவின் மகன் யாக்கோபுவின் கல்லறை இப்பேராலயத்திலே அமைந்துள்ளது. உரோமானியக் கட்டிடங்களில் வடிவில் இப்பேராலயம் கட்டப்பட்டிருந்தாலும் கோதிக் பற்றும் பராக் கட்டிடக்கலை அம்சங்களைக் கொண்டதாகவும் காணப்படுகிறது.

கல்லறைகள் 
 செபதேயுவின் மகன் யாக்கோபு
 பைராகாவின் புருக்டொரஸ் (Fructuosus of Braga) - பேராயர்
 ரொசேலியா டெ கஸ்ரோ (Rosalía de Castro) - கவிஞர்

இவற்றையும் பார்க்கவும் 
 சாந்தியாகோ தே கோம்போசுதேலா
 எசுப்பானியாவின் பன்னிரு புதையல்கள்

மேற்கோள்கள்

உசாத்துணைகள் 
 
 
 
 
 
 
 
 
 
 
 
 
 
 
 
 Turner, J. - Grove Dictionary of Art - MacMillan Publishers Ltd., 1996; 
 Cathedral video www.vimeo.com/27959788
 Botafumeiro https://www.youtube.com/watch?v=rOoHyEEXxoA

வெளி இணைப்புகள் 

 
 Reconstruction of the swinging motion of the Botafumeiro  
 Photographs of the Cathedral of Santiago de Compostela, Galicia, Spain  
 Pictures of Cathedral of Santiago de Compostela  
 HyperSculpture - Pórtico de la Gloria  
The Art of medieval Spain, A.D. 500-1200, an exhibition catalog from The Metropolitan Museum of Art Libraries (fully available online as PDF), which contains material on Santiago de Compostela Cathedral (p. 175-183) 
 யூடியூப் இணையத்தளத்தில் காணொளி ஒன்று

எசுப்பானியப் பேராலயங்கள்
எசுப்பானியாவின் 12 புதையல்கள்
பெல்வர் கோட்டை

பெல்வர் கோட்டை () என்பது கோதிக் கட்டிடக்கலையைப் பயன்படுத்தி பால்மா தே மல்லோர்க்காவுக்கு வட மேற்கே  உள்ள தீவான மயோர்க்கா, பலேரிக் தீவுகள், எசுப்பானியாவில் அமைக்கப்பட்டுள்ள ஒரு கோட்டையாகும். இது பதினான்காம் நூற்றாண்டில் மஜோர்க்காவின் இரண்டாம் ஜெம்சுக்காக அமைக்கப்பட்டது. ஐரோப்பாவில் இருக்கும் சில வட்ட வடிவமான கோட்டைகளில் இதுவும் ஒன்றாகும். 18ஆம் நூற்றாண்டு தொடக்கம் 20 நூற்றாண்டின் நடுப்பகுதி வரையான காலத்தில் இது ஒரு இராணுவ தடுப்பு முகாமாகவும் சிறையாகவும் செயற்பட்டது. தற்காலத்தில் மக்களே இதைப் பராமரிக்கின்றனர். இத்தீவின் பிரதான சுற்றுலா மையங்களில் ஒன்றாக இருப்பதுடன் நகரத்தின் வரலாற்று அருங்காட்சியகமாகவும் செயற்படுகிறது.

மேற்கோள்கள்

வெளி இணைப்புகள் 

Imágenes del Castillo de Bellver 
Castillo de Bellver en la página del Ayuntamiento de Palma de Mallorca 
Artículo en MallorcaWeb (en mallorquín)
Vista aérea del castillo en la página web del Ayuntamiento de Palma
Vista del Castillo de Bellver en Google Maps
Castillo de Bellver en castillosnet.org 

எசுப்பானியாவில் உள்ள இடங்கள்
கோட்டைகள்
அறிவியலுக்கும் கலைகளுக்குமான நகரம்

அறிவியலுக்கும் கலைகளுக்குமான நகரம் (ஆங்கிலம்: City of Arts and Sciences; வலேசியன்: Ciutat de les Arts i les Ciències; எசுப்பானியம்: Ciudad de las Artes y las Ciencias) என்பது பொழுதுபோக்கு அம்சங்களுடன் கூடிய கலாச்சார மற்றும் கட்டடக்கலைச் சிறப்பம்சம் கொண்ட கட்டிடத்தொகுதி ஆகும். இது எசுப்பானியாவின் வாலேன்சியாவில் அமைந்துள்ளது. உல்லாசப் பயணிகள் அதிகமாக வந்துபோகும் இடமாக இது அமைந்துள்ளது. இந்நகரக் கட்டிடத்தொகுதியிலேயே வாலேன்சியாவின் அரைவாசிப்ப்பங்குப் பொருளாதார வருமான தங்கியுள்ளது. எசுப்பானியாவின் பன்னிரு புதையல்களில் இதுவும் ஒன்றாகும்.

படத்தொகுப்பு

இவற்றையும் பார்க்கவும் 
 எசுப்பானியாவின் பன்னிரு புதையல்கள்

உசாத்துணைகள் 

Tzonis, Alexander. Santiago Calatrava: The Complete Works. New York: Rizzoli, 2004. Print.
Jodidio, Philip. Santiago Calatrava. Köln: Taschen, 1998. Print.
Sharp, Dennis. Santiago Calatrava. London: E & FN SPON, 1994. Print.

வெளி இணைப்புகள் 

Official website
Official tourism website of Valencia 
Ciutat de les Arts i les Ciències at Google Maps
Architectural photo

மேற்கோள்கள்

எசுப்பானியாவில் உள்ள இடங்கள்
எசுப்பானியாவின் 12 புதையல்கள்
சந்தியாகோ கலத்திராவாவின் அமைப்புக்கள்
தூண் அன்னை பசிலிக்கா

தூண் அன்னை பசிலிக்கா (ஆங்கிலம்: Basilica–Cathedral of Our Lady of the Pillar; எசுப்பானியம்: Catedral-Basílica de Nuestra Señora del Pilar)  என்பது மிகவும் புகழ்மிக்க உரோமன் கத்தோலிக்கத் ஆலயங்களுள் ஒன்றாகும். எசுப்பானியாவின் அரகொன், சாரகோசா எனும் இடத்தில் இது அமைந்துள்ளது. கன்னி மரியாவின் தூண் அன்னை என்னு பெயரின் கீழ் இவ்வலயம் நேர்தளிக்கப்பட்டுள்ளது. வரலாற்றின் அடிப்படையில் நோக்கும் போது இப்பெருங்கோவிலே உலகத்தில் மரியாவின் பெயரில் கட்டப்பட்ட முதற் கோவில் ஆகும். எசுப்பானியாவின் பன்னிரு புதையல்ளில் இதுவும் ஒன்றாகும்.

இவற்றையும் பார்க்கவும் 
 எசுப்பானியாவின் பன்னிரு புதையல்கள்

மேற்கோள்கள்

வெளி இணைப்புகள் 

 Video clip in youtube
 Famous churches of Mary 
 Sacred Destinations
 Spiritual Travels

எசுப்பானியப் பேராலயங்கள்
எசுப்பானியாவின் 12 புதையல்கள்
பொரித்தல்

பொரித்தல் என்பது ஒரு வகைச் சமையல் முறை. எண்ணெய் அல்லது கொழுப்பைச் சூடாக்கி அதற்குள் உணவுப் பொருளை இட்டுச் சமைப்பதே பொரித்தல் எனப்படுகிறது. பல வகையான உணவுப் பொருட்களில் பொரித்தல் முக்கிய இடம் பெறுகிறது. பொரித்த உணவு வகைகள் சுவையானவை. ஆனால், எண்ணெய், கொழுப்பு என்பன, சிறப்பாகச் சூடாக்கப்பட்ட எண்ணெய், கொழுப்புப் போன்றவை உடல் நலத்துக்குக் கேடானவை என்பதால், தற்காலத்தில், பொரித்த உணவுகளைப் பலரும் குறைவாகவே உட்கொள்ளுகின்றனர். பொரித்து உணவு ஆக்கும் வழக்கம் கி.மு.2500 காலப் பகுதியிலேயே எகிப்தில் இருந்ததாகத் தெரிகிறது.

பொரித்தல் முறைகள்
சமையலில் பல்வேறு வகையான பொரித்தல் முறைகள் உள்ளன. பொரிக்கும் பண்டம் முற்றாக எண்ணெயில் அமிழக் கூடிய வகையில் எண்ணெய் விட்டுப் பொரிப்பது ஒரு வகை. ஆழம் குறைவான பாத்திரத்தில் குறைவான எண்ணெய் விட்டுப் பொரிப்பது இன்னொரு வகை. பொரிக்கும் உணவுப் பொருளைப் பொறுத்து அடுப்பின் சுவாலையைக் குறைத்து நீண்ட நேரம் பொரிய விடுவதும், முழுச் சுவாலையில் வேகமாகப் பொரிய விடுவதும் உண்டு. பொரிக்கும் பொருள் பெரிய துண்டுகளாக இருக்கும்போதோ அல்லது வேகுவதற்கு நீண்ட நேரம் எடுக்கக்கூடியது என்றாலோ, முழுச் சுவாலையில் பொரிக்கும்போது உட்புறம் வேகு முன்பே வெளிப்புறம் தீய்ந்துவிடக்கூடிய வாய்ப்பு உள்ளது.

தமிழர் உணவில் பொரித்தல்
தமிழரின் முதன்மை உணவுகளில் பொரித்தல் குறைவாகவே காணப்படுகிறது. முதன்மை உணவுகளுடன் உட்கொள்ளக்கூடிய கறிகள் பலவற்றில் பொரித்தல் ஒரு பகுதியாக இடம்பெறுவது உண்டு. சிலவகைக் காய்கறிகளைப் பொரித்துக் குழம்பு சமைப்பது உண்டு. தவிரத் தமிழர் உணவில் பொரித்துச் சமைக்கப்படும் பொரியல்கள் இடம்பெறுகின்றன. அப்பளம், வாழைக்காய்ப் பொரியல், பலவகைக் கிழங்குப் பொரியல்கள் போன்றவையும், மீன் பொரியல், இறைச்சிப் பொரியல், முட்டைப் பொரியல் போன்றவையும் தமிழர் உணவில் இடம்பெறக்கூடிய பொரித்த உணவு வகைகள். அத்துடன், பல சிற்றுண்டி வகைகளில் பொரித்தல் முக்கியமானது. வடை, முறுக்கு வகைகள், அதிரசம், ஓமப்பொடி போன்றவை பொரித்த சிற்றுண்டிகள்.

குறிப்புகள்

சமையல் முறைகள்
மாலகா பெருங்கோவில்

மாலகா பெருங்கோவில் (Cathedral of Málaga) என்பது மறுமலர்ச்சிக் கால தேவாலயங்களில் ஒன்றாகும். இது எசுப்பானியாவின் தெற்குப்பகுதியில் அமைந்திருக்கும் மாலகா நகரில் உள்ளது. இதன் அமைவிடம் தொலைந்துபோன மத்தியகால சொனகர்களின் தூண்களின் அமைவிடமாக குறித்துக் காட்டப்படும் இடமாகும். இது 1528 மற்றும் 1782 இற்கு இடைப்பட்ட காலத்தில் அமைக்கப்பட்டது. இதன் அமைப்பு டீகோ தெ சிலோவால் அமைக்கப்பட்டது. இதன் உட்பகுதியும் கூட மறுமலர்ச்சிக்கால அமைப்பிலேயே உள்ளது.

அமைப்பு
மாலகா பெருங்கோவில் முக்கோண வடிவத்தில் அமைக்கப்பட்டுள்ளது. இதன் வடக்குப் பக்கக் கோபுரம் 86மீட்டர் உயரம் கொண்டது. இதன் உயரம் காரணமாக அடலூசியாவின் இரண்டாவது உயரமான பெருங்கோவிலாகவும் விளங்குகிறது. இதன் தெற்குக் கோபுரம் இன்னமும் கட்டி முடிக்கப்படவில்லை.

படத் தொகுப்பு

மேற்கோள்கள்

வெளி இணைப்புகள்

History
Quick guide to visit: The Cathedral of Málaga  (English)

எசுப்பானியப் பேராலயங்கள்
எசுப்பானியாவில் உள்ள இடங்கள்
ஊர்ஜெல் பெருங்கோவில்

ஊர்ஜெல் பெருங்கோவில் (Cathedral of Urgel) என்பது ஊர்ஜெல் நகரத்தில் அமைந்துள்ள பெருங்கோவில் ஆகும். ஊர்ஜெல் திருச்சபையின் ஆசனப் பெருங்கோவில் இதுவே ஆகும். இது கன்னி மரியாளுக்காக கட்டப்பட்ட ஆலயம் ஆகும். இதன் முகப்புப் பகுதியில் ரோமானிய, இத்தாலிய, காத்திலோனிய கட்டிடக்கலை வடிவங்கள் காணப்படுகின்றன.

இது 1116 ஆம் ஆண்டில் கட்டப்பட்டது, ஆகவே இதுவும் காத்தாலோனியாவில் அமைந்துள்ள பழமையான பெருங்கோவில்களில் ஒன்றாகும்.

மேலும் வாசிக்க 
DDAA. Universidad de Oviedo. Arte e Identidades Culturales: Actas del XII congreso nacional del comité español de Historia del Arte (in Spanish), 1999. . 
Bassegoda Nonell, Joan. «El caso de la catedral de la Seu d'Urgell». In: Espacio, Tiempo y Forma: Historia del Arte t. 3. Proyectos barrocos para la Seu d'Urgell (in Spanish), 1990. 
Carbonell, Eduard; Cirici, Alexandre. Edicions 62. Grans monuments romànics i gòtics, 1977.  
Carrero Santamaría, Eduardo. «La Seu d'Urgell, el último conjunto de iglesias. Liturgia, paisaje urbano y arquitectura». In: CSIC, Inst. Mila i Fontanals, U.E.I. de Estudios Medievales. Anuario de estudios medievales, 2010. 
Junyent, Eduardo. L'Abadia de Montserrat. Catalunya romànica: l'arquitectura del segle XII, 1976. . 
Puig i Cadafalch, Josep. Institut d'Estudis Catalans. Escrits d'arquitectura, art i política, Xavier Barral i Altet, 2003 (Volum 62 de Memòries de la Secció Històrico-Arqueològica). .

குறிப்புகளும் மேற்கோள்களும்

வெளி இணைப்புகள் 

 Artículo en la Enciclopèdia Catalana (en catalán)  (எசுப்பானியம்)

எசுப்பானியப் பேராலயங்கள்
கலியானா அரண்மனை

பலசியோ தெ கலியானா அல்லது பொதுவாக கலியானா அரண்மனை என்பது எசுப்பானியாவின் டொலேடோவில் அமைந்துள்ள ஒரு அரண்மனை ஆகும். இது டாகஸ் ஆற்றின் ஓரத்தில் அமைந்துள்ளது. இது டொலேடோவின் தைபாவை பதின் மூன்றாம் நூற்றாண்டுகளில் ஆட்சி செய்த அல்-மானும் என்பவரின் கோடைகால மாளிகை அமைந்த இடத்தின் மேல் அமைக்கப்பட்டுள்ளது.

பூந்தோட்டங்கள்
இந்த அரண்மனையைச் சுற்றியுள்ள பூந்தோட்டம் 'அல்-முனியா அல்-நா'உர' ('Al-Munya al-Na‘ura')  அல்லது  குர்தா டல் ரே (அரசரின் பூந்தோட்டம்) என அழைக்கப்படுகிறது. இது மருந்தியலாளரான அல்-வாபிட்டின் தாவரவியல் பூங்காவையும் உள்ளடக்கியுள்ளது. இது இங்கு காணப்படும் நீர்ப்பாசன அமைப்புகளுக்குப் பிரசித்தமானது. அந்த அமைப்புகளின் எஞ்சியிருக்கும் கட்டட இடிபாடுகள் இப்போதும் காணப்படுகின்றன.

இந்தப் பூந்தோட்டம் அல்-சார்கலியால் நீர் கடிகாரம் அமைக்கப்பட்டிருந்த இடமாக இருக்கலாம்.

இருபதாம் நூற்றாண்டு
1950 இலிருந்து இந்த அரண்மனையும் பூங்காவும் மீளுருவாக்கம் செய்யப்பட்டுள்ளது.

மேற்கோள்கள்

Martínez Caviró, B., Mudéjar Toledano. Palacios y Conventos, Madrid, 1980

வெளி இணைப்புகள்
 Thorough report and extensive references on the early history of the palace, photos and map at the bottom, on Middle East Gardens.com  (retrieved on November 27, 2008)
Photos of the Palacio de Galiana on Oronoz.com   (retrieved on November 27, 2008)
In Spanish: Jésus Téllez Rubio, "Dos Agrónomos Toledanos: Ibn Wâfid e Ibn Bassâl, y la Huerta del Rey" in: Tulaytula: Revista de la Asociación de Amigos del Toledo Islámico, ISSN 1575-653X, Nº. 4, 1999, pags. 49-58 (click on 'descargar' PDF)  (retrieved on November 30, 2008)
Julián Ramos Ramos, "Las almunias de la ciudad de Toledo", in: Tulaytula: Revista de la Asociación de Amigos del Toledo Islámico, ISSN 1575-653X, Nº. 3, 1998, pags. 51-76  (click on 'descargar' PDF) 
Wikimapia  (retrieved on November 27, 2008)
 In Spanish, "La Historia de Fermosa" Abraham S. Marrache, Hebraica Ediciones 2009 http://lahistoriadefermosa.com  : Palacio de Galiana was the backdrop to the love affair that took place in 1179, between King Alfonso VIII of Castille and Fermosa, the young Jewess from Toledo.

எசுப்பானிய அரண்மனைகள்
டொலேடோ பெருங்கோவில்

டொலேடோ பெருங்கோவில் (ஆங்கிலம்: Primate Cathedral of Saint Mary of Toledo, Spanish: Catedral Primada Santa María de Toledo) என்பது எசுப்பானியாவின் டொலேடோ எனும் நகரில் அமைந்துள்ள ரோமன் கத்தோலிக்கப் பெருங்கோவில் ஆகும். இதுவே டொலேடோ திருச்சபையின் ஆசனப் பெருங்கோவில் ஆகும். இதன் கட்டுமானப்பணிகள் 1227 ஆம் ஆண்டு மூன்றாம் பெடினாண்ட் எனும் மன்னனால் ஆரம்பித்து வைக்கப்பட்டது.

இது கோதிக் கட்டிடக்கலைக்குப் பிரசித்தமான பேராலயமாகும். எனினும் சில இடங்களில் முடேயர் கட்டிடக்கலையும் பயன்படுத்தப்பட்டுள்ளது.

உசாத்துணைகள் 
எசுப்பானிய மொழியில்

 Camón Aznar, José. Historia general del arte, Tomo XVIII, colección Summa Artis. La escultura y la rejería españolas del siglo XVI. Editorial Espasa Calpe S.A. Madrid 1961.
 Camón Aznar, José; Morales y Marín, José Luis; Valdivieso, Enrique. Historia general del arte, Tomo XXVII, colección Summa Artis. Arte español del siglo XVIII. Editorial Espasa Calpe S.A. Madrid 1984.
 
 
 Martí y Monsó, José. Estudios histórico-artísticos relativos principalmente a Valladolid. Basados en la investigación de diversos archivos. Primera edición 1892-1901. segunda edición facsímil, Valladolid 1992, Editorial Ámbito S.A. .

 Nieto Siria, José Manuel. Iglesia y génesis del Estado Moderno en Castilla (1369–1480), Madrid, 1993.
 Pijoan, José. Historia general del arte, Tomo XI, colección Summa Artis. El arte gótico de la Europa occidental, siglos XIII, XIV y XV. Editorial Espasa Calpe S.A. Madrid 1953.
 Polo Benito, José. El arte en España. Catedral de Toledo. Patronato Nacional de Turismo. Editorial H de J. Thomas, Barcelona.
 Riera Vidal. Un día en Toledo. .
 Sánchez-Palencia, Almudena. Fundaciones del Arzobispo Tenorio: La capilla de San Blas en la Catedral de Toledo. Diputación de Toledo, 1985.
 Conferencia Episcopal Española. Celebración eucarística según el rito Hispano-mozárabe. Madrid, 2000. .

மேற்கோள்கள்

எசுப்பானியப் பேராலயங்கள்
டொலேடோ
கிரோனா பெருங்கோவில்

கிரோனாவின் புனித மேரி பெருங்கோவில் என்பது கிரோனா ரோமன் கத்தோலிக்க மறைமாவட்டத்தில் அமைந்துள்ள ஒரு பெருங்கோவில் ஆகும். இது எசுப்பானியாவில் உள்ள காத்தலோனியாவின் கிரோனாவில் அமைந்துள்ளது. இதன் உட்பகுதியில் காணப்படும் கோயிலின் நடுக்கூடம் கோதிக் கட்டடக்கலை வடிவமைப்பில் அமைந்த அகலமான நடுக்கூடம் ஆகும். இதன் அகலம் , மற்றும் இது ஒட்டுமொத்தமாய்ப் பார்க்கையில் புனித பேதுரு பேராலயத்திற்கு அடுத்ததாக, உலகின் இரண்டாவது பெரிய அகலமான நடுக்கூடத்தைக் கொண்ட பெருங்கோவில் ஆகும். பதினோராம் நூற்றாண்டில் இதன் கட்டுமானப் பணிகள் தொடங்கியபோது ரோமனெஸ்க் பாணியிலேயே அமைக்கப்பட்டது, பின் 13 மூன்றாம் நூற்றாண்டில் இருந்து தொடர்ந்து கோதிக் பாணியில் அமைக்கப்பட்டது. பெருங்கோவில் நாற்பத்தைந்து மீட்டர்கள் உயரம் கொண்டது.

வரலாறு
இஸ்லாமியர்களின் ஐபீரியா வெற்றிக்கு முன்னர் ஒரு பழங்கால கிரிஸ்துவ தேவாலயம் ஒன்று இருந்தது, அதன் பிறகு 717 ல் ஒரு மசூதியாக மாற்றப்பட்டது. 785 ஆம் ஆண்டில் பிராங்கு நகரத்தை சார்லமேன் கைப்பற்றினார், மேலும் தேவாலயத்தில் 908 இல் மறுசீரமைப்பு செய்யப்பட்டது.

படக் காட்சியகம்

மேற்கோள்கள்

வெளி இணைப்புகள்
Official website    
The Art of medieval Spain, A.D. 500-1200, an exhibition catalog from The Metropolitan Museum of Art Libraries (fully available online as PDF), which contains material on this cathedral (see index)

எசுப்பானியப் பேராலயங்கள்
அனுப்பிரியா பட்டேல்

அனுப்பிரியா பட்டேல், இந்தியாவின் உத்தரப் பிரதேச அரசியல்வாதி ஆவார். இவர் அப்னா தளம் (சோனேலால்) என்னும் கட்சியைச் சேர்ந்தவர்.  இவர் மிர்சாபூர் மக்களவைத் தொகுதியில் போட்டியிட்டு, பதினாறாவது மக்களவை மற்றும் பதினேழாவது மக்களவை உறுப்பினராக உள்ளார்.
இவர் 1981-ஆம் ஆண்டில் ஏப்ரல் 28-ஆம் நாளில், கான்பூரில் பிறந்தவர். சத்ரபதி ஷாகுஜி மகராஜ் பல்கலைக்கழகத்தில் எம்.பி.ஏ பயின்றார்.இவர் நடப்பு வர்த்தகம் மற்றும் தொழில் அமைச்சகத்தின் இணை அமைச்சராக உள்ளார்.

சான்றுகள்

வாழும் நபர்கள்
16வது மக்களவை உறுப்பினர்கள்
மிர்சாபூர் மாவட்டம்
1981 பிறப்புகள்
21-ஆம் நூற்றாண்டு இந்திய அரசியல்வாதிகள்
17வது மக்களவை உறுப்பினர்கள்
இந்திய அமைச்சர்கள்
உத்தரப் பிரதேச அரசியல்வாதிகள்
18ஆவது மக்களவை உறுப்பினர்கள்
சர்தனா சட்டமன்றத் தொகுதி

சர்தானா சட்டமன்றத் தொகுதி (Sardhana Assembly constituency) உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது முசாபர்நகர் மக்களவைத் தொகுதிக்கு உட்பட்டது.

பகுதிகள்

இந்த தொகுதியில் மீரட் மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.
சர்தனா வட்டத்துக்கு உட்பட்ட சர்தா, தவுரலா, சர்தனா எம்.பி ஆகிய கனுங்கோ வட்டங்கள்
சர்தனா வட்டத்துக்கு உட்பட்ட தவுரலா நகராட்சி, லவார் நகராட்சி
மவனா வட்டத்துக்கு உட்பட்ட மவனா கனுங்கோ வட்டத்தின் அக்பர்பூர் சதத், அம்ரோலி உர்ப் படாகாவ், கவுல், காலித்பூர், கடினா, கக்சோனா, பிலோனா, பத்னவுர், பகவன்பூர், ரஹவதி, பலவுடா ஆகிய பத்வார் வட்டங்கள்
மவனா வட்டத்துக்கு பலவுடா நகராட்சி

உறுப்பினர்
2012 - சங்கீத் சிங் சோம் (பாரதிய ஜனதா கட்சி)

சான்றுகள்

உத்தரப் பிரதேச சட்டமன்றத் தொகுதிகள்
மேரட் மாவட்டம்
அல்மேரிய அல்கபாசா

அல்மேரிய அல்கபாசா (Alcazaba of Almería) என்பது எசுப்பானியாவின் அல்மேரியா எனும் இடத்தில் அமைந்துள்ள கோட்டை வளாகத் தொகுதி ஆகும். அல்கபாசா எனும் சொல் அரேபியச் சொல்லான   அல்கஸ்பா (al-qasbah)  எனும் சொல்லில் இருந்து பிறந்தது. இதன் கருத்து கோட்டைத் தூண் தொகுதி ஆகும்.

வரலாறு 
இது 10 ஆம் நூற்றாண்டுக் காலப்பகுதியில் கட்டப்பட்டதாகும். மூன்றாம் அப்த் ஆர் - ரஹ்மான் (Abd ar-Rahman III) எனும் மன்னனால் கட்டுவிக்கப்பட்டதாகும்.

சினிமா 
இங்கு வைத்து மூன்று படங்கள் எடுக்கப்பட்டுள்ளன. மற்றும் இங்கு ஒரு தொலைக்காட்சித் தொடரும் எடுக்கப்பட்டுள்ளது.

படத்தொகுப்பு

மேற்கோள்கள்

வெளி இணைப்புகள் 

எசுப்பானிய அரண்மனைகள்
லா சியோ பெருங்கோவில்

லா சியோ பெருங்கோவில் அல்லது சேவியர் பெருங்கோவில்(ஆங்கிலம்: La Seo Cathedral; எசுப்பானியம்: Catedral del Salvador) என்பது எசுப்பானியாவின் சாரகோசா எனும் இடத்தினிலே அமைந்துள்ள உரோமன் கத்தோலிக்கப் பேராலயம் ஆகும். இப்பேராலயத்தின் கட்டுமானப்பணிகள் 12 ஆம் நூற்றாண்டிலே ரோமானிசக் கட்டிடக்கலை வடிவிலே ஆரம்பிக்கப்பட்டன, எனினும் இது தற்போது பல்வேறு விதமான கட்டிடக்கலைப்பணிகளைக் கொண்டதாகக் காணப்படுகிறது.

இது 1318 ஆம் ஆண்டினில் பிரதிஷ்டை செய்யப்பட்டது.

மேற்கோள்கள்

வெளி இணைப்புகள் 

Page of the Cathedral Council 
Page about Zaragoza and Aragón
The shrine 
Herensuge the Basque dragon 

எசுப்பானியப் பேராலயங்கள்
சுருத்திகா

சுருத்திகா (Shrutika Arjun, பிறப்பு: 17 செப்டம்பர் 1987) என்று அழைக்கப்படும் சுருத்திகா அர்ஜூன் இந்தியத் திரைப்பட நடிகையும், பிரபல சின்னத்திரை மெய்மைக் காட்சி பங்கேற்பாளரும் ஆவார். 2022 ஆம் ஆண்டு ஸ்டார் விஜய் தொலைக்காட்சியில் குக் வித் கோமாளி என்ற சமையல் மெய்மைக் காட்சி நிகழ்ச்சியில் பங்கேற்று முதல் பரிசை வென்றுள்ள இவர் 2024 ஆம் ஆண்டு பிக் பாஸ் (இந்தி) பருவம் 18 இல் போட்டியாளராக பங்கேற்றுள்ளார். பிரபல நடிகர் தேங்காய் சீனிவாசனின் பேத்தியான இவர் சில தமிழ் மற்றும் மலையாள மொழிப் படங்களில் நடித்துள்ளார்.

திரை வாழ்க்கை
2002 இல் சூர்யா கதைநாயகனாக நடித்த ஸ்ரீ 
திரைப்படத்தில் கதாநாயகியாக நடித்தார். கவிதாலயா தயாரிப்பில் வசந்தபாலன் இயக்கத்தில் வெளிவந்த ஆல்பம் திரைப்படத்தில் நடித்தார். மலையாளத்தில் சுரேஷ் கோபி இணையாக சுவப்பனம் கொண்டு துலாபாரம் திரைப்படத்தில் நடித்தார்.

ஜீவா நடித்த தித்திக்குதே திரைப்படத்திலும் கமல்ஹாசன் தயாரிப்பில் உருவான நள தமயந்தி திரைப்படத்திலும் நடித்துள்ளார். 2002 வரை திரைப்படங்களில் நடித்த இவர் 22 ஆண்டுகளுக்குப் பிறகு சின்னத்திரை நிகழ்ச்சிகளில் கலந்து கொள்ள துவங்கினார். அவ்வகையில் 2022 ஆம் ஆண்டு ஸ்டார் விஜய் தொலைக்காட்சியில் குக் வித் கோமாளி என்ற பிரபல சமையல் நகைச்சுவை மெய்மை நிகழ்ச்சியில் கலந்து கொண்டு முதல் பரிசான ஐந்து இலட்சத்தை வென்றார். பின்னர் 2022 மற்றும் 2023 ஆண்டுகளில் அதே தொலைக்காட்சியில் பல்வேறு மெய்மை நிகழ்ச்சிகளில் பங்கேற்பாளராகவும், நடுவர், கௌரவ தொகுப்பாளராகவும் செயல்பட்டார். 2024 ஆம் ஆண்டு கலர்ஸ் தொலைக்காட்சியில் பிக் பாஸ் (இந்தி) நிகழ்ச்சியின், பருவம்-18 இல் போட்டியாளராக கலந்து கொண்டு விளையாடி வருகிறார்.

திரைப்படங்கள்

மேற்கோள்கள் 

1986 பிறப்புகள்
வாழும் நபர்கள்
தமிழ்த் திரைப்பட நடிகைகள்
தமிழ்நாட்டு நடிகைகள்
மலையாளத் திரைப்பட நடிகைகள்
ஸ்ரீதேவி விஜயகுமார்

சிறீதேவி விஜயகுமார் (பிறப்பு 29 அக்டோபர் 1986) இந்திய திரைப்பட நடிகையாவார். இவர் குழந்தை நட்சத்திரமாக 1992இல் ரிக்சா மாமா திரைப்படத்தில் தோன்றினார். மேலும் இவர் தமிழ், தெலுங்கு, கன்னடம் ஆகிய தென்னிந்திய மொழிகளில் நடித்துள்ளார்.

வாழ்க்கை 
சிறீதேவி விஜயகுமார் மற்றும் நடிகை மஞ்சுளா விஜயகுமார் ஆகியோரின் மகளாக அமெரிக்க ஐக்கிய நாட்டில் பிறந்தவர். இவருக்கு வனிதா, பரீத்தா விஜயகுமார் என்ற சகோதரிகளும் அருண் விஜய் என்ற சகோதரனும் உள்ளார்கள்.

2009 சூன் 18 அன்று ராகுல் என்பவரை திருமணம் செய்துகொண்டார்.

திரைப்படங்கள்

மேற்கோள்கள்

வெளி இணைப்புகள் 
 

1986 பிறப்புகள்
வாழும் நபர்கள்
தமிழ்த் திரைப்பட நடிகைகள்
20 ஆம் நூற்றாண்டின் இந்திய நடிகைகள்
தெலுங்குத் திரைப்பட நடிகைகள்
அமெரிக்கத் தமிழர்
தமிழ்நாட்டு நடிகைகள்
கி. விஜயகுமார்

கி. விஜயகுமார் முன்னாள் இந்திய காவல் பணி அதிகாரி ஆவார். இவரது தலைமையிலான சிறப்புக் காவல் படையினர் சந்தன கடத்தல் வீரப்பனை 2004 ஆம் ஆண்டு சுட்டுக் கொன்றனர். இதன் மூலம் இவரது புகழ் மக்களிடையே பரவிற்று.

ஆரம்ப வாழ்க்கை 
விஜயகுமார் செப்டம்பர் 15, 1952 ஆம் ஆண்டு கிருஷ்ணன் நாயர், கௌசல்யா தம்பதிக்கு இரண்டாவது மகனாகப் பிறந்தார். இவர் செயின்ட் ஜோசப் கல்லூரி திருச்சிராப்பள்ளியில் இளங்கலை பட்டமும், மெட்ராஸ் கிறிஸ்டியன் கல்லூரியில் முதுகலைப் பட்டமும் பெற்றார். இவர் 1975ஆம் ஆண்டு இந்தியக் காவல் பணிக்குத் தேர்வானார். இவரது தந்தை ஒரு ஓய்வு பெற்ற போலீஸ் அதிகாரி ஆவார்.

பணிகள் 
விஜயகுமார், திருச்சி மற்றும் பட்டுக்கோட்டையில் துணைக் கண்காணிப்பாளராகவும், 1977 முதல் 1985 வரை காவல் கண்காணிப்பாளராக தர்மபுரியிலும் பணியாற்றினார். தர்மபுரியில் பணியாற்றிய காலத்தில் வால்டர் தேவாரத்துடன் இணைந்து பணியாற்றினார்.

இவர் 2008 ஆம் ஆண்டு ஹைதராபாத்தில் உள்ள  சர்தார் வல்லபாய் பட்டேல் தேசிய காவல் அகாடமிக்குத் தலைமைப் பொறுப்பேற்றார். அதே போல் இந்தியாவின்  துணை இராணுவப் படைகளிலேயே மிகப்பெரிய படையான சி.ஆர்.பி.எஃப் க்கு 2010 முதல் 2012 வரை தலைமை தாங்கினார்.

2012-இல் ஓய்வு பெற்ற விஜயகுமார், திசம்பர் 2012 முதல் இந்திய உள்துறை அமைச்சகத்தில் சிறப்பு பாதுகாப்பு ஆலோசகராகப் பணியாற்றினார். பின்னர் சூன் 2018 முதல் அக்டோபர் 2019 முடிய ஜம்மு காஷ்மீர் ஆளுநரின் உள்துறை ஆலோசகராக இருந்தார். 6 6 திசம்பர் 2019 அன்று இந்திய உள்துறை அமைச்சகத்தின் ஜம்மு காஷ்மீர் மற்றும் நக்சல்வாதிகள் இருக்கும் பகுதிகளுக்கான பாதுகாப்பு ஆலோகராக நியமனம் செய்யப்பட்டுள்ளார். இந்தப் பதவியில் அவர் ஓராண்டு இருப்பார்.

மேற்கோள்கள்

வெளி இணைப்புகள் 

இந்திய காவல் பணி அதிகாரிகள்
வாழும் நபர்கள்
1952 பிறப்புகள்
இந்திய ஆட்சிப் பணி அலுவலர்கள்
மெர்லிமாவ்

மெர்லிமாவ் (மலாய்: Merlimau, சீனம்: 滨海立茂), மலேசியாவின், மலாக்கா மாநிலத்தின் ஜாசின் மாவட்டத்தில் உள்ள ஒரு சிறிய நகரம் ஆகும். மலாக்கா மாநகரத்தில் இருந்து 22 கி.மீ. தொலைவில் உள்ளது. இங்கு தான் மலாக்கா வரலாற்றில் புகழ் பெற்ற துன் தேஜாவின் கல்லறை அமைந்து உள்ளது. மலாக்கா மாநகரத்திற்கும் மூவார் நகரத்திற்கும் நடுவில் இருக்கின்றது.

வரலாறு
முன்பு காலத்தில் இங்கு குடியேறிய மலாய்க்காரர்கள் கிரீஸ் எனும் குறுவாள் ஆயுதங்களைப் பயன்படுத்தினர். அந்த ஆயுதங்களைப் பளபளக்கச் செய்ய டெலிமா எனும் ஒரு வகையான எலுமிச்சைப் பழத்தைப் பயன்படுத்தினார்கள். ஆக, அந்த டெலிமா எனும் சொல்லில் இருந்து தான் மெர்லிமாவ் எனும் இருப்பிடச் சொல்லும் உருவானது.

1511 ஆம் ஆண்டில், டத்தோ மாமுன் என்பவர் இந்தோனேசியா, சுமத்திராவில் இருந்து இங்கு குடியேறினார். அவருடன் சில விசுவாசிகளும் உடன் வந்தனர். முதலில் மெர்லிமாவ் ஆற்று ஓரத்தில் இருந்த காடுகளை அழித்து வீடுகளைக் கட்டினார்கள். அப்போது அந்தப் பகுதியில் நிறைய காட்டு மிருகங்கள் இருந்தன. அவற்றிடம் இருந்து பாதுகாத்துக் கொள்ள வேலிகளை அமைத்துக் கொண்டனர்.

துன் தேஜாவின் வரலாறு

வரலாற்றுப் புகழ்மிக்க கிராமத் தலைவர் நாத்தார் என்பவரின் இல்லம் இங்குதான் இருக்கிறது. இங்கிருந்து மூன்று கிலோமீட்டர் தொலைவில் கம்போங் சிம்பாங் எனும் கிராமத்தில், துன் தேஜாவின் கல்லறை இருக்கிறது. துன் தேஜாவின் வரலாறு மலாக்கா சுல்தானக வரலாற்றுடன் இணையப் பெற்றது.

துன் தேஜா, மலாய் இலக்கியங்களில் ஓர் அழகியாக வர்ணிக்கப்படுகின்றது.  பகாங் மாநில அரச பரம்பரையைச் சேர்ந்தவர். இவருடைய இயற்பெயர் துன் தேஜா ரத்னா பெங்காளா. இவருடைய தந்தையார் ஸ்ரீ அமார் டி ராஜா பெண்டஹாரா. 1450-களில் பகாங் மாநிலத்தின் நிதியமைச்சராகச் சேவை செய்தவர். இவருடைய அழகில் மயங்கிய மலாக்காவின் கடைசி சுல்தான் முகமட் ஷா, அவரைத் தன் மனைவியாக்கிக் கொண்டார்.

மலாக்காவைப் போர்த்துக்கீசியர்கள் கைபற்றியதும், சுல்தான் முகமட் ஷா தன் பரிவாரங்களுடன் மூவார் பகுதிக்கு இடம் மாறிச் சென்றார். அங்குதான் துன் தேஜா காலமானார்.

அமைவிடம்

மெர்லிமாவ் நகரம் வடக்கு தெற்கு நெடுஞ்சாலையில் இருந்து மூன்று கிலோமீட்டர் தொலைவில் இருக்கிறது. பழைய மலாக்கா - மூவார் கூட்டரசு சாலையில் இருந்தும் மெர்லிமாவிற்கு பயணம் செய்யலாம். இந்த நகரில் தொடர் வண்டிப் போக்குவரத்து இல்லை.

எதிர்காலத்தில், இந்த நகரம் மீன்வளர்ப்புத் துறையில் சிறந்து விளங்கும் என்று எதிர்பார்க்கப் படுகிறது. மலேசிய அரசாங்கம் பல மேம்பாட்டுத் திட்டங்களை அமல்படுத்த உள்ளது.

மேற்கோள்கள் 

மலேசிய நகரங்கள்
மலாக்காவில் உள்ள நகரங்கள்
ஜாசின் மாவட்டம்
அஜ்மல் அமீர்

அஜ்மல் அமீர் ஒரு தமிழ் மற்றும் மலையாள மொழித் திரைப்பட நடிகர் ஆவார். இவர் 2004ஆம் ஆண்டு பிப்ரவரி 14 என்ற திரைப்படத்தின் மூலம் அறிமுகமானார். அதை திரைப்படத்தை தொடர்ந்து அஞ்சாதே, தநா-07-அல 4777, கோ போன்ற பல திரைப்படங்களில் நடித்துள்ளார்.

உக்ரைன் நாட்டின் வின்னிட்சியாவில் உள்ள தேசிய பைரோகோவ் நினைவு மருத்துவ பல்கலைக்கழகத்தில் மருத்துவம் பயின்றுள்ளார்.

வெளி இணைப்புகள்

மேற்கோள்கள்

தமிழ்த் திரைப்பட நடிகர்கள்
வாழும் நபர்கள்
இந்தியத் திரைப்பட நடிகர்கள்
இந்திய மருத்துவர்கள்
மலையாளத் திரைப்பட நடிகர்கள்
தெலுங்கு நடிகர்கள்
கேரள நடிகர்கள்
எர்ணாகுளம் மாவட்ட நபர்கள்
தென்னிந்திய பிலிம்பேர் விருதுகளை வென்றவர்கள்
1985 பிறப்புகள்
இந்திய முஸ்லிம்கள்
டெல் பிராடோ அருங்காட்சியகம்

டெல் பிராடோ அருங்காட்சியகம் (Museo del Prado) என்பது எசுப்பானியாவின் பிரதான ஓவிய அருங்காட்சியகம் அல்லது நூதனசாலை ஆகும். ஐரோப்பிய ஓவியக்கலையைக் கொண்டுள்ள உலகின் அதிசிறந்த ஓவிய நூதனசாலைகளில் இதுவும் ஒன்றாகக் கருதப்படுகிறது. இங்கு 12 ஆம் நூற்றாண்டு காலப்பகுதி தொடக்கம் 19 ஆம் நூற்றாண்டுக் காலப்பகுதி வரை வரையப்பட்ட ஓவியங்கள் காணப்படுகின்றன. இது 1819 ஆம் ஆண்டு சிற்பங்களுக்கும் ஓவியங்களுக்குமான நூதனசாலையாக ஆரம்பித்து வைக்கப்பட்டது. உலகிலே அதிக வருகைக்களைக் கொண்ட இடங்களில் ஒன்றாகவும், உலகின் மிகப்பெரிய ஓவிய நூதனசாலைகளில் இதுவும் ஒன்றாகவும் விளங்கிறது.

7, 600 ஒவியங்களையும் 1,000 சிற்பங்களையும் (sculptures) 4,800 அச்சுப்படங்களையும் 8, 200 வரைதற்படங்களையும் கொண்டுள்ளது. அத்துடன் வரலாற்று ரீதியான வேறு சில ஓவிய சிற்பங்களையும் இவ்வருங்காட்சியகம் கொண்டுள்ளது. இதை 2012 ஆம் ஆண்டினிலே 2.8 மில்லியன் பார்வையாளர்கள் பார்வையிட வந்துள்ளனர்.

2011 ஆம் ஆண்டு நவம்பர் மாதம் 08 ஆம் திகதியிலிருந்து 2012 ஆம் ஆண்டு மார்ச் மாதம் 25 ஆம் திகதி வரை ஹெர்மிடேஜ் அருங்காட்சியகத்திலிருந்து (Hermitage Museum) 179 வேலைப்பாடுகள் இங்கு கொண்டுவரப்பட்டுள்ளன. Notable works included:

சிறப்புமிகு ஓவியங்கள் சில

மேற்கோள்கள்

வெளி இணைப்புகள் 

Museo del Prado website
Museo del Prado, the 15 main paintings
Prado in Google Earth, extra high resolution

எசுப்பானிய அருங்காட்சியகங்கள்
அவிலா, எசுப்பானியா

அவிலா (Ávila) (; இலத்தீனிய மொழி: Abila and Obila) என்பது எசுப்பானியாவின் தன்னாட்சிக்கு உட்பட்ட ஒரு நகரம் ஆகும். இதுவே அவிலா மாகாணத்தின் தலைநகரம் ஆகும்.

ஒரு காலத்தில் இந்நகரம் கற்கள் மற்றும் புனிதர்களின் நகரம் (Town of Stones and Saints) எனப்போற்றப்பட்டது. அத்துடன் முற்காலத்திலே கோதிக் ரோமனெஸ்க் கட்டிடக்கலைகளுடன் கூடிய தேவாலயங்கள், விடுதிகள் அதிகம் காணப்படும் நகரமாகப் போற்றப்பட்டது. முக்கியமானதுமான முழுமையானதுமான இடைக்காலத் தூண்களின் தொகுதியைக்கொண்ட நகரமாக இது காணப்படுகிறது. இத்தூண்கள் ரோமனெஸ்க் கட்டிடக்கலையின் வடிவில் கட்டப்பட்டுள்ளன. இது 1985 ஆம் ஆண்டில் யுனெஸ்கோவினால், உலகப் பாரம்பரியக் களமாக அறிமுகப்படுத்தப்பட்டதுடன் பட்டியலிலும் சேர்க்கப்பட்டது.

புவியியல்

அமைவிடம் 
இந்நகரம் கடல் மட்டத்திலிருந்து 1132 மீற்றர்கள் (3714 அடிகள்) உயரத்தில் காணப்படுகிறது. டுஎரோ (Duero) ஆற்றின் கிளை நதியான அடஜா ஆற்றின் (Adaja river) வலது கரைக்கு அருகிலே ஒரு சிறு பாறைத் தொகுதியின் மேல் இந்நகரம் அமையப்பெற்றுள்ளது. இதுவே எசுப்பானியாவில் அமைந்துள்ள உயரமான மாகாணத் தலைநகரம் ஆகும்.

காலநிலை 
ஜூலை மாதமே இங்கு மிகவும் சூடான மாதமாகும். ஜூலை மாதத்தில் இதன் வெப்பநிலை சராசரியாக 19.7 °C (67 °F) ஆகும். இங்கு மிகவும் குளிரான மாதம் சனவரி ஆகும். இம்மாத வெப்பநிலை சராசரியாக 2.8 °C (37 °F) ஆகும். இதன் வருடாந்த சராசரி வீழ்படிவு நிலை 400 மி.மீ  (15.75 அங்குலம்) ஆகும்.  அடஜா ஆறானது வருடத்தின் சிலமாதங்களில் வற்றிப்போகிறது, ஆகையால் அவிலாவில் வரலாற்றுக்காலம் தொட்டே நீர்ப் பிரச்சனைகள் உள்ளன.

மேற்கோள்கள்

மேலும் வாசிக்க 
  (Lives of five famous people of the province of Avila, Spain, in the 15th, 16th, and 17th centuries: Isabel the Catholic, St Teresa of Ávila, St John of the Cross, María Vela and San Pedro Bautista)

வெளி இணைப்புகள் 

 Avila's Town Hall
 Avila's Tourist Guide
 Convent of St. Teresa, Ávila 
 Ávila in the official website for Tourism in Spain  (in English)
 Photos of Ávila
 Satellite picture by Google Maps
 Hazlitt, Classical Gazetteer "Abila" 
 Citizens' association for the defence of heritage of Ávila – Photos of Ávila 

எசுப்பானிய உலக பாரம்பரியக் களங்கள்
சலமன்கா

சலமன்கா (Salamanca) என்பது வடமேற்கு எசுப்பானியாவில் அமைந்துள்ள ஒரு நகரம் ஆகும். இதுவே சலமன்கா மாகாணத்தின் தலைநகரம் ஆகும். இதன் பழையநகரம் 1988 அம் ஆண்டினில் யுனெஸ்கோவினால் உலகப் பாரம்பரியக் களமாகப் பிரகடனப்படுத்தப்பட்டது. தேசிய சனத்த்தொகைக் கணக்கெடுப்பின் படி 2012 ஆம் ஆண்டினிலே இதன் சனத்தொகை 228,881 ஆக காணப்பட்டது. வலடொலிட்டினை யடுத்து (Valladolid; 414,000) சலமன்காவே கஸ்டிலோ லியோனின் அதிக சனத்தொகை கூடிய நகரமாகும்.

எசுப்பானியாவில் 16% மாக எசுப்பானிய மொழி போதிக்கும் செல்வாக்கு இந்நகரத்தாரிடமே காணப்படுகிறது. எசுப்பானியாவின் முக்கியமான பல்கலைக்கழக நகரங்களில் இதுவும் ஒன்றாகும்.

இது அண்ணளவாக எசுப்பானிய தலைநகரமான மத்ரிதிலிருந்து 200 கிலோமீற்றர்கள் (124 மைல்கள்) மேற்காகவும் போர்த்துக்கல்லின் எல்லையிலிருந்து கிழக்காக 80 கிமீ (50 மைல்) தொலைவிலும் அமைந்துள்ளது. சல்மன்கா பல்கலைக்கழகமானது 1134 ஆம் ஆண்டு ஸ்தாபிக்கப்பட்டது. இதுவே எசுப்பானியாவின் மிகப் பழமையான பல்கலைக்கழகமாகும், அத்துடன் ஐரோப்பாவின் நான்காவது மிகப் பழமையான பல்கலைக்கழகமாகும். இதைப்பார்வையிட பலரும் வந்துபோகின்றனர். சலமன்கா நகர பொருளாதார வருமானத்தில் இதுவும் முக்கிய பங்குவகிக்கின்றது. இங்கு தற்போது 30, 000 மாணவர்கள் கல்வி கற்கின்றனர்.

புவியியல்

காலநிலை

சலமன்காவின் பழைய நகரம் 

சலமன்காவின் பழைய நகரமானது 1988 ஆம் ஆண்டில் யுனெஸ்கோவினால் உலக பாரம்பரியக் களமாக பிரகடனம் செய்யப்பட்டது.

படத்தொகுப்பு

மேற்கோள்கள்

வெளி இணைப்புகள் 

 Official Tourist Information Office
 Wiki of the city of Salamanca
 General information on Salamanca
 General information about events in Salamanca
 Salamanca travel guide
 Salamanca: Spain's answer to Oxford by தி கார்டியன்
 Salamanca city guide at HitchHikers Handbook

அருங்காட்சியகங்கள்
 Art Nouveau and Art Decó Museum Casa Lis
 Car History Museum
 Cathedral Museum

எசுப்பானிய உலக பாரம்பரியக் களங்கள்
டொலேடோ

டொலேடோ () என்பது மத்திய எசுப்பானியாவில் அமைந்துள்ள ஒரு நகராட்சி ஆகும். இது எசுப்பானியத் தலைநகரமான மத்ரிதிலிருந்து தெற்காக 70 கிலோமீற்றர் தொலைவில் அமைந்துள்ளது. இந்நகரத்தில் பற்பல நினைவுச்சின்னங்கள் காணப்படுகின்றன. எசுப்பானியாவின் தன்னாட்சிக்குட்பட்ட பிரதேசமான கஸ்டிலே லா மஞ்சாவின் தலைநகரம் இதுவாகும். இங்குள்ள அளவுகடந்த நினைவுச்சின்னங்களால் இது 1986 ஆம் ஆண்டு யுனெஸ்கோவினால் உலகப் பாரம்பரியக் களமாக பிரகடனம் செய்யப்பட்டது.

2012 ஆம் ஆண்டில் இதன் சனத்தொகை 84,019 ஆகும். இதனுடைய மொத்தப் பரப்பளவு 232.1 கிமீ2 (89.6 சதுர மைல்) ஆகும்.

காலநிலை

படத்தொகுப்பு

மேற்கோள்கள்

மேலும் வாசிக்க

வெளி இணைப்புகள் 

Municipality
Exhibit on Toledo, Ohio Sister City Agreement 
 Photography of Toledo by Antony Marsh
 http://lahistoriadefermosa.com  "La Historia de Fermosa" Abraham S. Marrache, Hebraica Ediciones 2009, a historical novel in Spanish about the love affair in 1179 between King Alfonso VIII of Castile and the young Toledan Jewess, Fermosa.
Sunset in Toledo , Eretz Acheret  Magazine
Legends of Toledo
 Free Audio Guide of Toledo ES/EN
Spain's official website – Info about Toledo 

எசுப்பானிய உலக பாரம்பரியக் களங்கள்
டொலேடோ
முன்னாள் தேசிய தலைநகரங்கள்
சுமங்கலி கேபிள் விசன்

சுமங்கலி கேபிள் விசன் (எஸ்சிவி) (Sumangali cable vision, (SCV)) சன் குழுமத்தால் நடத்தப்படும் இந்தியாவின் மிகப்பெரும் பல்லமைப்பு இயக்கு நிறுவனங்களில் (MSO) ஒன்றாகும். சென்னை, கோவை உட்பட தமிழ்நாட்டின் பல நகரங்களிலும் கம்பிவடத் தொலைக்காட்சி சேவை வழங்கி வருகிறது.

இந்தியத் தொலைக்காட்சி சேவை வழங்கும் நிறுவனங்கள்
சன் குழுமம்
புனித பெலு டி லோபிரெட் பெருங்கோவில்

புனித பெலு டி லோபிரெட் பெருங்கோவில் (Sant Feliu de Llobregat Cathedral) அல்லது புனித லாரன்ஸ் பெருங்கோவில் (கத்திலன்: Catedral de Sant Feliu de Llobregat, Catedral de Sant Llorenç, எசுப்பானியம்: Catedral de San Feliú de Llobregat, Catedral de San Lorenzo) என்பது எசுப்பானியாவின் காத்தலோனியாவின் புனித பெலு டி லோபிரெட் எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவிலாகும். இதுவே புனித பெலு டி லோபிரெட் திருச்சபையின் ஆசனப்பெருங்கோவில் ஆகும்.

வெளி இணைப்புகள் 

 Pueblos de Cataluña. Iglesia parroquial de San Lorenzo, catedral de San Feliu (Sant Feliu de Llobregat) (எசுப்பானியம்)
 Catedral de San Feliú de Llobregat  (எசுப்பானியம்)
 Obispado de San Feliu (எசுப்பானியம்)

எசுப்பானியப் பேராலயங்கள்
பில்போ பெருங்கோவில்

பில்போ பெருங்கோவில் (எசுப்பானியம்: Catedral de Santiago; பொஸ்க்: Donejakue Katedrala) என்பது எசுப்பானியாவின் பில்போவினில் அமைந்துள்ள கத்தோலிக்கத் பெருங்கோவில் ஆகும். இது 1950 ஆம் ஆண்டினிலே திறந்துவைக்கப்பட்டது. இது பல்வேறு கட்டிடக்கலை அம்சங்களுடன் கூடியதாகக்காணப்படுகிறது, அக்கட்டிடக்கலைகளில் முக்கியமானது கோதிக் ஆகும்.

வெளி இணைப்புகள் 
 Information about Santiago cathedral 
 Photography of Bilbao cathedral (facade and interior), Flickr

மேற்கோள்கள்

எசுப்பானியப் பேராலயங்கள்
அரக்கு மாளிகை

அரக்கு மாளிகை (Palace of Lacquer  or Lakshagraha) : அத்தினாபுர அரசகுமாரர்களில் முத்தவர்  தருமரை பீஷ்மர் மற்றும் விதுரரின் ஆலோசனைப்படி திருதராட்டிரன்  இளவரசர் ஆக்கினர். இதனால் மனம் நொந்த துரியோதனன் பாண்டவர்களை அஸ்தினாபுரத்திலிருந்து வெளியேற்றத் தீர்மானித்தான்.

துரியோதனனின் சதிச்செயல்படி, திருதராட்டிரன்,  வாரணாவதம்  எனும் கிராமத்தில் சென்று சிறிது காலம் தங்கி வாழ குந்தியுடன் பாண்டவர்களை  அனுப்பி வைத்தான். பாண்டவர்கள் அத்தினாபுரத்தை விட்டு வாரணாவதம் செல்லும்  போது,  காடு தீப்பற்றி எரியும் போது எலிகள் மட்டும் வளையில் புகுந்து தப்பித்துக் கொள்ளும் என்ற விதுரரின் மறைமுக எச்சரிக்கையை  தருமர் உணர்ந்து கொண்டார். 

துரியோதனன், புரோசனனைக் கொண்டு, வாரணாவதத்தில் ரகசியமாக எளிதில் தீப்பற்றும் அரக்கு மாளிகை ஒன்றை அமைத்தான்.
 
வாராணவதம் சென்ற பாண்டவர்கள், புரோசனனின் வேண்டுதலுக்கு இணங்க அரக்கு மாளிகையில் தங்கினர். விதுரனின் கையாள் ஒருவன் அரக்கு மாளிகையிலிருந்து வெளியேற சுரங்கம் ஒன்றை அமைத்தான். சில காலம் கழித்து புரோசனன் அரக்கு மாளிக்கைக்கு தீ வைக்கும் முன்னர், வீமன் அரக்கு மாளிக்கைக்கு தீ வைத்துவிட்டு, குந்தி மற்றும் தன் சகோதரர்களுடன் அரக்கு மாளிகையை விட்டு வெளியேறினான். தீயில் புரோசனன் அரக்கு மாளிகையில் மாண்டான்.

மேற்கோள்கள்

வெளி இணைப்பு 
 தமிழில் முழு மஹாபாரதம்

மகாபாரத நிகழிடங்கள்
பலன்சியா பெருங்கோவில்

பலன்சியா பெருங்கோவில் (Palencia Cathedral, Catedral de san Antolín) என்பது எசுப்பானியாவின் பலன்சியாவில் அமைந்துள்ளது. இப்பெருங்கோவில் பாமியேர்ஸின் புனித அன்டோனினஸ் (Saint Antoninus of Pamiers) தெய்வத்திற்கு உரித்தானதாகும். இது ஒரு மிகப்பெரிய கோதிக் கட்டிடமாகும். இது மற்றைய எசுப்பானியப் பெருங்கோவில்களைப் போலல்லாமல் வேறு விதமாக கட்டப்பட்டுள்ளது. எனினும் உட்பகுதியில் பல ஓவியங்களும் வேலைப்பாடுகளும் காணப்படுகின்றன. இதன் மத்திய பகுதி 130 மீற்றர் நீளத்திற்கு அதிகமாகவும் 40 மீற்றர் உயரத்தையும் 50 மீற்றர் அகலத்தையும் கொண்டுள்ளது.

புத்தக விவரணம் 
 எசுப்பானிய மொழியில்
 Catálogo monumental de Castilla y León. Bienes inmuebles declarados. Vol I. Junta de Castilla y León, 1995. 
 MARTÍNEZ GONZÁLEZ, Rafael A. Catedrales de Castilla y León. Catedral de Palencia. Editorial Edilesa, 2002. 
 
 SANCHO CAMPO, Ángel. La Catedral de Palencia: un lecho de catedrales. León: Edilesa, 1996. 
 SANCHO CAMPO, Ángel. La Catedral de Palencia: guía breve. León: Edilesa, 2005. 
 MARTÍNEZ GONZÁLEZ, Rafael A., "La catedral de Palencia. Historia y arquitectura", Palencia, 1988,    
CALLE CALLE, Francisco Vicente: Las gárgolas de la Catedral de San Antolín de Palencia, www.bubok.com, 2008.

மேற்கோள்கள்

எசுப்பானியப் பேராலயங்கள்
அருக்கி முரகாமி

தற்காலத்திய  சப்பானிய எழுத்தாளர் ஆவார். முரகாமியின் எழுத்துக்கள் 50 மொழிகளுக்கு மேலாக மொழிபெயர்க்கப்பட்டுள்ளன. இவரது சிறந்த புதினங்கள் பல மில்லியன் பிரதிகள் விற்கப்பட்டுள்ளன.

மேற்சான்றுகள்

சப்பானிய எழுத்தாளர்கள்
1949 பிறப்புகள்
வாழும் நபர்கள்
எலிசபெத் கில்லீஸ்

எலிசபெத் கில்லீஸ் () (பிறப்பு: ஜூலை 26, 1993) ஒரு அமெரிக்க நாட்டு நடிகை, நடன கலைஞர், குரல் கலைஞர் மற்றும் பாடகர் ஆவார். இவர் நிக்கெலோடியன் தொலைக்காட்சியில் விக்டோரியஸ் போன்ற தொடர்களில் நடித்ததன் மூலம் புகழ் பெற்ற நடிகை ஆனார். இவர் பல பாடல்கள் பாடியுள்ளார் என்பது குறிப்பிடத்தக்கது.

மேற்கோள்கள்

வெளி இணைப்புகள் 

1993 பிறப்புகள்
வாழும் நபர்கள்
அமெரிக்க நடிகைகள்
அமெரிக்க குரல் நடிகைகள்
பாடகர்கள்-பாடலாசிரியர்கள்
நடனக் கலைஞர்கள்
அமெரிக்கத் திரைப்பட நடிகைகள்
அமெரிக்க தொலைக்காட்சி நடிகைகள்
21 ஆம் நூற்றாண்டு ஐக்கிய அமெரிக்க நடிகைகள்
கிம் கியுன் யுங்

கிம் கியுன் யுங் () (பிறப்பு: ஜூன் 6, 1986) என்பவர் ஒரு தென் கொரிய நாட்டு நடிகர், பாடலாசிரியர் மற்றும் பாடகர் ஆவார். இவர் 'எஸ்.எஸ்501' என்ற ஆண் இசைக்குழுவில் உறுப்பினராக உள்ளார் மற்றும் கொரிய நாடகங்களான பாய்ஸ் ஓவர் பிளவர்ஸ் (2009) மற்றும் பிளேஃபுல் கிஸ் (2010) ஆகியவற்றில் நடித்துள்ளார்.

இவர் 2005 இல் 'எஸ்.எஸ்501'என்ற இசைக்குழுவுடன் அறிமுகமான பிறகு, கிம் தனது முதல் கொரிய தனி ஆல்பமான பிரேக் டவுனை 2011 இல் வெளியிட்டார், மேலும் இவரது முதல் ஜப்பானிய தனி ஆல்பமான அன்லிமிடெட் என்ற பாடலை 2012 இல் வெளியிட்டார். இவரது வணிக வெற்றியின் காரணமாக, இவர் தென் கொரியாவின் மிகப்பெரிய நட்சத்திரங்களில் ஒருவராகக் 2010 களின் முற்பகுதியில் கருதப்பட்டார்.

ஆரம்ப வாழ்க்கை மற்றும் கல்வி 
இவர் ஜூன் 6, 1986 அன்று சியோலில் பிறந்தார். இவர் இசை சார்பில் ஒரு தொழிலைத் தொடர உயர்நிலைப் பள்ளியை விட்டு வெளியேறினார். பின்னர் அவர் தனது உயர்நிலைப் பள்ளித் தேர்வில் தேர்ச்சி பெற்று கியோங்கி பல்கலைக்கழகத்தில் சேர்ந்தார். வேலையில் கவனம் செலுத்துவதற்காக பல்கலைக்கழகத்தை விட்டு வெளியேறிய பிறகு, இவர் 2011 இல் மேடை தயாரிப்பு மேலாண்மை படிப்பதற்காக சுங்வூன் பல்கலைக்கழகத்தில் இணைந்தார்.

தனிப்பட்ட வாழ்க்கை 
கிம்மின் முதல் மகன் 2015 இல் இவரது முன்னாள் காதலியுடன் பிறந்தது. பின்னர் பிப்ரவரி 27, 2022 அன்று ஒரு கச்சேரியின் போது, கிம் தனது பிரபலம் அல்லாத காதலியுடன் தனது திருமணத்தை அறிவித்தார். பின்னர், கிம்மின் நிறுவனம் செய்தியை உறுதிப்படுத்தியது. 

இவரது நிறுவனத்தின்படி, இவர்கள் திருமண விழா நடத்தாமல், தங்கள் திருமணத்தைத் தொடர்ந்தனர். ஜூலை 21, 2022 அன்று, கிம்மின் மனைவி கர்ப்பமாக இருப்பதை அவர்களின் நிறுவனம் உறுதி செய்தது. பின்னர் இவரது இரண்டாவது மகன் ஜூலை 29, 2022 அன்று பிறந்தார்.

மேற்கோள்கள்

வெளி இணைப்புகள் 
 
 

1986 பிறப்புகள்
வாழும் நபர்கள்
தென் கொரியத் திரைப்பட நடிகர்கள்
தென் கொரிய தொலைக்காட்சி நடிகர்கள்
தென் கொரிய பாடகர்கள்
தென் கொரிய விளம்பர நடிகர்கள்
லீ மின் ஹோ

லீ மின் ஹோ () (பிறப்பு: ஜூன் 22, 1987) என்பவர் ஒரு தென் கொரியா நாட்டு நடிகர், வடிவழகர் மற்றும் பாடகர் ஆவார். இவருக்கு உலகம் முழுவதும் ரசிகர்கள் உள்ளன என்பது குறிப்பிடத்தக்கது. இவர் பாய்ஸ் ஓவர் பிளவர்ஸ், தி ஹெர்ஸ், சிட்டி  ஹண்டர் மற்றும் தி கிங்: ஏடேர்னல் மொணர்ச், பச்சிங்கோ போன்ற பல தொலைக்காட்சி தொடர்களில் நடித்ததன் மூலம் உலக புகழ் பெற்ற நடிகர் ஆனார். இவர் பல பாடல்கள் பாடியுள்ளார் என்பது குறிப்பிடத்தக்கது.

இவரின் தொலைக்காட்சி வாழ்க்கையின் வெற்றி இவரை ஒரு சிறந்த கொரியன் நட்சத்திரமாக நிலைநிறுத்தியது; இவர் சமூக ஊடகங்களில் அதிகம் பின்தொடரும் தென் கொரிய நடிகர் ஆவார். 2013 இல் ஷாங்காய், மற்றும் 2014 இல் ஹாங்காங்கில் மெழுகு உருவத்தை உருவாக்கிய முதல் கொரியப் பிரபலமாக இவர் ஆவார்.

ஆரம்பகால வாழ்க்கை

லீ மின் ஹோ ஜூன் 22, 1987ஆம் ஆண்டு சியோலில் பிறந்தார். இவர் சிறுவயதில் ஒரு கால்பந்து விளையாட்டு வீரராக வரவிருப்பி முன்னாள் விளையாட்டுவீரரான சா பும் குன் குழுவில் சேர அழைப்பு வந்தது ஆனால் சர்ந்தர்ப்ப சூழ்நிலை காரணமாக லீயால் செல்ல முடியவில்லை.  இவர் உயர்கல்வி படிக்கும் தருணத்தில் நடிப்புத்துறைக்கு வந்தார். இவர் திரைப்படம் மற்றும் கலைப்பிரிவில் கொங்குக் பல்கலைக்கழகத்தில் பட்டம் பெற்றார்.

திரைப்படங்கள்

 2008: பப்ளிக் எனிமி ரிட்டர்ன்ஸ்
 2008: ஆவர் ஸ்கூல் ஈ.டி.
 2015: கங்கணம் ப்ளுஸ்
 2016: பவுண்டரி ஹண்டர்ஸ்

சின்னத்திரை
 2003: ஷார்ப்
 2004: நான்ஸ்டாப் 5
 2005: ரெசிபி ஒப் லவ்
 2006: சீக்ரெட் கேம்பஸ்
 2007: மச்கேறேல் ரன்
 2007: ஐ ஆம் சாம் 
 2008: கெட் அப்
 2009: பாய்ஸ் ஓவர் பிளவர்ஸ்
 2010: பெர்சொனால் டேஸ்ட்
 2011: சிட்டி ஹண்டர்
 2012: ஃபெய்த்
 2013: தி ஹெர்ஸ்
 2016: லெஜண்ட் ஒப் த ப்ளூ சே
 2022: பச்சிங்கோ

மேற்கோள்கள்

வெளி இணைப்புகள் 
 Official Korean Website
 Official Japanese Website

1987 பிறப்புகள்
வாழும் நபர்கள்
தென் கொரியத் திரைப்பட நடிகர்கள்
தென் கொரிய தொலைக்காட்சி நடிகர்கள்
தென் கொரிய பாடகர்கள்
தென் கொரிய விளம்பர நடிகர்கள்
கிம் பூம்

கிம் சாங் பூம் () (பிறப்பு: ஜூலை 7, 1989) என்பவர் ஒரு தென் கொரியா நாட்டு நடிகர்,  வடிவழகர் மற்றும் பாடகர் ஆவார். இவர் பாய்ஸ் ஓவர் பிளவர்ஸ் (2009), டேல் ஆஃப் தி நைன் டெயில்டில் (2020) லா இசுகூல் (2021), கோஸ்ட் டாக்டர் (2022) மற்றும் டேல் ஆஃப் த நைன் டெயில்ட் 1938 (2023) போன்ற தொடரிகளில் நடித்துள்ளார்.

ஆரம்ப வாழ்க்கை மற்றும் கல்வி 
கிம் சாங் பூம் என்பவர் ஜூலை 7, 1989 இல், தென் கொரியாவின் சியோலில் பிறந்தார். இவர் சுங்-ஆங் பல்கலைக்கழகத்தில் திரைப்படம் மற்றும் நாடகங்களில் பயின்றார்.

தொழில்  
கிம் "சர்வைவல் ஸ்டார் ஆடிஷனில்" சேர்ந்தார், மேலும் நூற்றுக்கணக்கான போட்டியாளர்களில் 6வது இடத்தைப் பிடித்தார். இருப்பினும், அவர் 20 வயதிற்குட்பட்டவர் என்பதால், அவரால் போட்டியில் தொடர முடியவில்லை. இருப்பினும் இந்த நிகழ்ச்சி இவருக்கு பல வாய்ப்புகளைத் கொடுத்தது, மேலும் இவர் தொலைக்காட்சித் தொடர்களில் பல பாத்திரங்களில் நடிக்க வழிவகுத்தது. இவர் 2006 ஆம் ஆண்டு ஒளிபரப்பான ஹை கிக்! என்ற தொடரின் மூலம் நடிகராக அறிமுகமானார்.

இவரது முதல் ஒலித்தட்டு ஆல்பமான 'ஹோம்டவுனை' ஜூன் 20, 2012 அன்று வெளியானது. அத்துடன் இவரது முதல் தனி இசை நிகழ்ச்சியான 'கிம் பீம் ஜப்பான் லைவ் 2012', டோக்கியோவின் ஷினகாவா பிரின்ஸ் விடுதியில் நிகழ்ந்தது.

தனிப்பட்ட வாழ்க்கை 
இவர் பிப்ரவரி 2012 இல், ஜெரிபிசி தொலைக்காட்சியில் நாடகமான படம் படம் என்ற தொடரில் அவரது பாத்திரத்திற்காக பயிற்சியின் பின்னர் அவர் அனுபவித்த வியத்தகு எடை இழப்பு காரணமாக அவர் முதுமை மூட்டழற்சி வலியால் அவதிப்படுவதாக கிம்ஸின் நிறுவனம் அறிவித்தது.

கிம் சக நடிகர்களான லீ மின் ஹோ மற்றும் யுங் இல்-வூ ஆகியோருடன் நெருங்கிய நண்பர் ஆவார்.

உறவுமுறை 
இவர் நவம்பர் 1, 2013 அன்று, 'காடஸ் ஆஃப் ஃபயர்' என்ற தொடரில் இவருடன் நடித்த சக நடிகையான மூன் கியூன்-யங்குடன் டேட்டிங் செய்து கொண்டிருந்தார் என்பது தெரியவந்தது. பின்னர் மே 15, 2014 அன்று, அவர்கள் தங்கள் 7 மாத நீண்ட உறவை முறித்துக் கொண்டதாக ஊடகங்கள் தெரிவித்தன. இரு நடிகர்களின் நிறுவங்களும் செய்தியை உறுதிப்படுத்தின: "அவர்கள் நீண்ட காலத்திற்கு முன்பு பிரிந்துவிட்டனர், ஆனால் நல்ல நண்பர்களாகவும் ஆதரவான சக ஊழியர்களாகவும் இருக்க முடிவு செய்துள்ளனர்".

இவர் மார்ச் 29, 2018 அன்று, நடிகை ஓ இயோன்-சியோவுடன் கிம் உறவில் இருப்பது உறுதி செய்யப்பட்டது. இருப்பினும், சில மாத டேட்டிங்கிற்குப் பிறகு அவர்கள் பிரிந்ததாகக் கூறப்படுகிறது.

மேற்கோள்கள்

வெளி இணைப்புகள் 

1989 பிறப்புகள்
வாழும் நபர்கள்
தென் கொரியத் திரைப்பட நடிகர்கள்
தென் கொரிய தொலைக்காட்சி நடிகர்கள்
தென் கொரிய விளம்பர நடிகர்கள்
தென் கொரிய பாடகர்கள்
கிரனடா பெருங்கோவில்

கிரனடா பெருங்கோவில் (ஆங்கிலம்: Granada Cathedral; எசுப்பானியம்: Catedral de Granada, Catedral de la Anunciación) என்பது எசுப்பானியாவின், கிரநா டா நகரத்தின் மத்தியில் அமைந்துள்ள ஒரு பெருங்கோவில் ஆகும். கிரனடா திருச்சபையின் ஆசனப்பெருங்கோயில் இதுவாகும். இது ஒரு உரோமன் கத்தோலிக்கப் பெருங்கோவிலாகும். இதனுடைய கட்டுமானப்பணிகள் 1156 ஆம் ஆண்டில் ஆரம்பமாகி 1561 ஆம் ஆண்டு நிறைவுற்றன.

வெளி இணைப்புகள் 

 Guide to monuments of Granada: the Cathedral (எசுப்பானியம்)
 Granada Pictures 
 Del arte árabe en España By Rafael Contreras y Muñoz, pages 1–7.

மேற்கோள்கள்

எசுப்பானியப் பேராலயங்கள்
அல்பசெட் பெருங்கோவில்

அல்பசெட் பெருங்கோவில் அல்லது அல்பகேட் டி ஜோன் பெருங்கோவில் (ஆங்கிலம்: Cathedral of San Juan de Albacete; எசுப்பானியம்: Catedral de San Juan de Albacete) என்பது எசுப்பானியாவில் அமைந்துள்ள அல்பசெட் எனும் நகரத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். இது 1982 ஆம் ஆண்டில் எசுப்பானியப் பாரம்பரியக் கலாச்சாரக் களமாகப் பிரகடனம் செய்துவைக்கப்பட்டது.

வரலாறு 
அல்பகேட் டி சான் ஜோன் பெருங்கோவில் 1515இல் முடிசார் எடிபைஸ் எனும் இடத்தில் கட்டப்பட்டது. இந்த நேரத்தில், அல்பகேட் கார்ட்டகேனா மறைமாவட்டத்தின் கட்டுப்பாட்டுக்குள் இருந்தது.

மேற்கோள்கள்

புத்தக விவரணம் 
Luis G. García-Saúco Beléndez. La Catedral de San Juan Bautista de Albacete. Artes Gráficas Flores, Albacete, 1979. I.S.B.N. 8460014029 
Luis G. García-Saúco Beléndez. Apuntes para una historia del Arte de Albacete. Tomos I y II. La Siesta del Lobo. Albacete, 2006 y 2007.
Rafael Mateos y Sotos. El templo parroquial de San Juan Bautista. Apuntes relativos a su construcción. Seminario de Arte y Arqueología de Albacete. 1951.

வெளி இணைப்புகள் 
Cathedral of Albacete in jdiezarnal 
Cathedral of Albacete in Arteguias 
Bells of the Cathedral of Albacete 

எசுப்பானியப் பேராலயங்கள்
கு. வா. காமத்

குண்டபூர் வாமன் காமத் (Kundapur Vaman Kamath, பிறப்பு: டிசம்பர் 2, 1947) இந்தியாவில் தகவல் தொழிநுட்பத் துறையில் இரண்டாவது மிகப்பெரிய மென்பொருள் நிறுவனமான இன்ஃபோசிசு நிறுவனத்தின் சுயாதீனத் தலைவராவார்... வங்கித்துறையில் தேர்ச்சி பெற்றவரான கே. வி. காமத் இந்தியாவின் மிகப்பெரிய கடன் வழங்கும் வங்கியான ஐசிஐசிஐ வங்கியின் நிறைவேற்றுப் பொறுப்பல்லாத தலைவர் பதவியை வகித்துவருகிறார்.

மேற்கோள்கள்

1947 பிறப்புகள்
நபர்கள் பற்றிய குறுங்கட்டுரைகள்
வாழும் நபர்கள்
தட்சிண கன்னட மாவட்ட நபர்கள்‎
கார்டகேனா பெருங்கோவில்

கார்டகேனா பெருங்கோவில் (Cathedral of Santa María la Vieja, Cathedral of Cartagena) என்பது எசுப்பானியாவின் கார்டகேனா எனும் நகரத்தில் அமைந்துள்ள ஒரு உரோமன் கத்தோலிக்கப் பெருங்கோவில் ஆகும். இதுவே கார்டகேனாத் திருச்சபையின் பெருங்கோவில் ஆகும். 1939 ஆம் ஆண்டிலிருந்து இப்பெருங்கோவில் இடிபாடுகளுடன் காணப்படுகிறது, அதற்கான காரணம் தேசியவாதச் சக்திகளால் ஏற்படுத்தப்பட்ட எசுப்பானிய உள்நாட்டுப் போராகும்.

வெளி இணைப்புகள்

மேற்கோள்கள்

எசுப்பானியப் பேராலயங்கள்
முரிக்கா பெருங்கோவில்

முரிக்கா பெருங்கோவில்  (ஆங்கிலம்: Cathedral Church of Saint Mary in Murcia; எசுப்பானியம்: Iglesia Catedral de Santa María en Murcia) என்பது எசுப்பானியாவில் அமைந்துள்ள முரிக்கா எனும் நகரத்தில் அமைந்துள்ள உரோமன் கத்தோலிக்கப் பெருங்கோவில் ஆகும். இதுவே முரிக்காத் திருச்சபையின் ஆசனப் பெருங்கோவில் ஆகும். 1394 ஆம் ஆண்டில் இதன் கட்டுமானப்பணிகள் ஆரம்பமாயின. இதன் கட்டுமானப்பணிகள்1467 ஆம் ஆண்டின் ஒக்டோபர் மாதத்தில் முடிவடைந்திருக்கலாம். பத்தாம் அல்ஃபொன்சோ மன்னனது சடலம் இப்பெருங்கோவிலிலேயே அடக்கம் செய்யப்பட்டுள்ளது.

இது பல்வேறு கட்டிடக்கலைகளையும் தன்னகத்தே கொண்டுள்ளது. உட்பகுதி கோதிக்காகவும் முகப்பு பரோக் கட்டிடக்கலையாகவும் காணப்படுகிறது. இம்முகப்பு வலேன்சிய சிற்பி கற்றும் கட்டிடக்கலை வடிவமைப்பாளரான  ஜேமி போர்ட் ஐ மெலியா (Jaume Bort i Meliá)

மணிக் கோபுரம் 
இம்மணிக் கோபுரம் 1521 தொடக்கம் 1791 வரையான காலப்பகுதியில் கட்டப்பட்டது. இதன் உயரம் 90 மீற்றர்கள் (300 அடி) ஆகும். இதுவே எசுப்பானியாவிலேயே உயரமான மணிக்கூண்டு (campanile) ஆகும்.

வெளி இணைப்புகள் 
 Merklin & Schütze pipe organ
 Interactive Tour
 The Cathedral  and a Picture Gallery  from the Murcia City Official Tourism Site.
Photos
  Diocese of Cartagena

எசுப்பானியப் பேராலயங்கள்